สวัสดีค่ะ ตอนนี้หนูทานยา acnotin 20 เพื่อรักษาสิว เลยอยากถามว่าสามารถทานร่วมกับสมุนไพรเพื่อดีท็อกการขับถ่ายร่วมด้วยได้มั้ยคะ
สวัสดีค่ะ ยา acnotin เป็นยาอนุพันธ์ของกรดวิตามินเอ ใช้ในผู้ป่วยที่มีสิวอักเสบในระดับรุนแรงมากที่สุด และผู้ที่ไม่ตอบสนองต่อการรักษาสิวด้วยวิธีอื่นๆ โดยผู้ที่ใช้ยาต้องอยู่ในการดูแลของแพทย์อย่างใกล้ชิด ผลข้างเคียงจากยาเช่น การมีตาแห้ง ปากแห้ง ตับอักเสบ หรือเสี่ยงต่อการเป็นโรคซึมเศร้าโดยยาทุกชนิดสามารถทำปฏิกิริยากับยาชนิดอื่นๆได้ ดังนั้นควรแจ้งแพทย์ที่ดูแลเกี่ยวกับการใช้ยาอื่นๆร่วมกับยา acnotin โดยยาสมุนไพรดังกล่าวมา ไม่ทราบว่ามีส่วนประกอบอะไรที่แน่ชัด จึงยังไม่สามารถตอบได้แน่นอนว่าจะทำปฏิกิริยากับยาที่กินอยู่หรือไม่ หากยังไม่แน่ใจ ยังไม่ควรใช้ค่ะ